11.3.2022
MT
Il-Ġurnal Uffiċjali tal-Unjoni Ewropea
C 117/17 It-Tlieta 14 ta’ Settembru 2021
iii) l-għoti ta' prijorità lill-finanzjament ta' programmi ta' riċerka u innovazzjoni għall-bini ekoloġiku tal-bastimenti; 53.
Jistieden lill-Kummissjoni u lill-Istati Membri jimmonitorjaw bir-reqqa l-investimenti minn pajjiżi terzi fil-portijiet Ewropej, minħabba r-rwol tagħhom fl-infrastruttura strateġika tal-Ewropa bħala ċentri multimodali, nodi ewlenin tal-enerġija u raggruppamenti tal-industrija; Trasport tal-passiġġieri, mobilità urbana, loġistika urbana u turiżmu fuq l-ilma 54.
Jilqa' l-evalwazzjoni reċenti tal-Kummissjoni tal-Pakkett dwar il-Mobilità Urbana tal-2013 (18); jaċċentwa, f'dan ir-rigward, li r-riżultati mistennija tal-Pakkett dwar il-Mobilità Urbana, jiġifieri tnaqqis fl-emissjonijiet ta' CO2 u ta' sustanzi li jniġġsu fl-arja, inqas konġestjoni u inqas korrimenti fit-toroq f'żoni urbani, ma twettqux b'mod konsistenti fl-UE kollha; jistieden lill-Kummissjoni, għaldaqstant, tħeġġeġ lill-Istati Membri u lill-bliet biex jinkludu, fejn ikun possibbli, it-trasport pubbliku, il-loġistika urbana u d-distribuzzjoni tal-merkanzija fil-livell lokali fuq l-ilma bħala mezz ta' trasport sikur, sostenibbli u effettiv fl-ippjanar tal-mobilità urbana sostenibbli tagħhom u biex itejbu l-ġbir tad-data dwar il-mobilità urbana tagħhom; jisħaq fuq il-ħtieġa, barra minn hekk, li fi pjattaformi tal-mobilità diġitali, bħall-mobilità bħala servizz, jiġu inklużi mezzi tat-trasport pubbliku fuq l-ilma, u anke f'applikazzjonijiet tal-konsenja tal-merkanzija; 55.
Jenfasizza l-potenzjal mhux sfruttat tal-ilmijiet navigabbli interni fiż-żoni urbani, kif jidher fl-Istrateġija Komprensiva għal Mobilità Sostenibbli u Intelliġenti; jenfasizza li ż-żoni urbani qed isiru dejjem aktar fgati bit-traffiku u li l-bini ta' infrastruttura tat-toroq ġdid mhux dejjem ikun kosteffiċjenti; jistieden lill-Kummissjoni tinkludi t-trasport fuq l-ilma fl-għan tal-Istrateġija Komprensiva għal Mobilità Sostenibbli u Intelliġenti li jsir użu aħjar mill-ilmijiet navigabbli interni fil-bliet u biex toħroġ bi proposti konkreti li għandhom l-għan li jagħtu spinta lil-loġistika fl-ilmijiet navigabbli interni tagħna u jqisu l-konsenja finali permezz ta' roti tal-merkanzija, u b'hekk tingħata spinta lill-bidla modali; jistieden lill-Kummissjoni, f'dan ir-rigward, ittejjeb il-ġbir tagħha ta' data dwar il-mobilità urbana għat-trasport tal-passiġġieri u tal-merkanzija fuq l-ilma, u jenfasizza l-potenzjal tat-trasport fl-ilmijiet navigabbli interni għall-aħħar mil fil-loġistika urbana sostenibbli; 56.
Jenfasizza l-fatt li ċ-ċifri tal-2019 għad-domanda tat-trasport tal-passiġġieri wrew li s-settur Ewropew tal-kruċieri fuq ix-xmajjar, inklużi l-bastimenti għal vjaġġi ta' ġurnata u s-servizzi ta' laneċ, kien fi stat b'saħħtu qabel il-pandemija tal-COVID-19; jinnota, madankollu, li s-settur waqaf kważi għalkollox fl-ewwel nofs tal-2020 minħabba s-sitwazzjoni sanitarja li għaddejja bħalissa, u dan kellu impatt ekonomiku negattiv u kkawża diffikultajiet finanzjarji għall-kumpaniji, u li għadu inċert jekk it-traffiku tal-passiġġieri hux se jerġa' lura għan-normal fl-2021 (19); jistieden lill-Kummissjoni, għalhekk, tinkludi t-turiżmu fl-ilmijiet navigabbli interni fl-Aġenda Ewropea għat-Turiżmu 2050 sabiex tippromwovi argumenti kummerċjali favur irkupru sostenibbli, innovattiv u reżiljenti tat-turiżmu tax-xmajjar, filwaqt li jitqiesu l-benefiċċji ekonomiċi tat-turiżmu tax-xmajjar fir-reġjuni portwarji f'termini ta' valur miżjud, ħolqien ta' impjiegi u introjtu tal-portijiet; 57.
Jenfasizza l-ħtieġa li jkompli jiġi esplorat il-potenzjal tal-ilmijiet navigabbli interni għan-navigazzjoni rikreattiva u attivitajiet oħra max-xtut, għax jekk dan jitwettaq, tingħata spinta lit-tkabbir, jinħolqu opportunitajiet ġodda ta' xogħol u jissaħħaħ it-turiżmu fir-reġjuni kkonċernati; 58.
Jistieden lill-Istati Membri japprovaw iċ-Ċertifikat Internazzjonali għall-Operaturi ta' Opri tal-Baħar għar-Rikreaz­ zjoni billi jadottaw ir-riżoluzzjoni Nru 40 tal-Kumitat għat-Trasport Intern tal-Kummissjoni Ekonomika tal-Ewropea fi ħdan in-NU sabiex ikun possibbli r-rikonoxximent transfruntier tal-liċenzji u tiġi faċilitata n-navigazzjoni rikreattiva fl-Ewropa; o o 59.
(18) (19)
o
Jagħti struzzjonijiet lill-President tiegħu biex jgħaddi din ir-riżoluzzjoni lill-Kunsill u lill-Kummissjoni.
Dokument ta' ħidma tal-persunal tal-Kummissjoni tal-24 ta' Frar 2021 (SWD(2021)0047).
Kummissjoni Ċentrali għan-Navigazzjoni fuq ix-Xmara Renu, Market observation report 2020: inland navigation in Europe, Settembru 2020.